CELEX: 62019TN0167
Language: fi
Date: 2019-03-14 00:00:00
Title: asia T-167/19: Kanne 14.3.2019 — Tempus Energy Germany ja T Energy Sweden v. komissio

6.5.2019   
            
            
               FI
            
            
               Euroopan unionin virallinen lehti
            
            
               C 155/55
            
         
      Kanne 14.3.2019 — Tempus Energy Germany ja T Energy Sweden v. komissio
      (asia T-167/19)
      (2019/C 155/65)
      Oikeudenkäyntikieli: englanti
      
         Asianosaiset
      
      
         Kantajat: Tempus Energy Germany GmbH (Berliini, Saksa) ja T Energy Sweden AB (Göteborg, Ruotsi) (edustajat: asianajajat D. Fouquet ja J. Derenne)
      
         Vastaaja: Euroopan komissio
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan 7.2.2018 päivätyn komission päätöksen, joka koskee suunniteltua puolalaista kapasiteettimekanismia (SA.46100, C(2018) 601 final) (1), ja
               
            
                  —
               
               
                  velvoittamaan komission vastaamaan omista oikeudenkäyntikuluistaan sekä korvaamaan kantajille aiheutuneet oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat kahteen kanneperusteeseen.
      
                  1)
               
               
                  Ensimmäinen kanneperuste, jonka mukaan komissio rikkoi SEUT 108 artiklan 2 kohtaa ja asetuksen (EU) 2015/1589 (2) 4 artiklan 4 kohtaa ja 6 artiklan 1 kohtaa yhdessä syrjintäkiellon, oikeasuhteisuuden ja luottamuksensuojan periaatteiden kanssa sekä arvioi tosiseikkoja virheellisesti, kun se ei aloittanut muodollista tutkintamenettelyä saatuaan ilmoituksen suunnitellusta puolalaisesta kapasiteettimekanismista. Komissio ei ollut onnistunut selvittämään epäilyjä, joita on täytynyt herätä alustavassa tutkintavaiheessa, ja tämä vaikutti kantajien menettelyllisiin oikeuksiin.
               
            
                  2)
               
               
                  Toinen kanneperuste, jonka mukaan komissio rikkoi SEUT 296 artiklaa, kun se ei esittänyt riittäviä perusteluja riidanalaisessa päätöksessä.
               
            
         (1)  EUVL 2018, C 462, s. 1.
      
         (2)  Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä (kodifikaatio) 13.7.2015 annettu neuvoston asetus (EU) 2015/1589 (EUVL 2015, L 248, s. 9).